CELEX: 32009B0655
Language: mt
Date: 2009-04-23 00:00:00
Title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit Ċentru Ewropew għall-Iżvilupp ta' Taħriġ Professjonali għas-sena finanzjarja 2007

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 255/141
            
         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit Ċentru Ewropew għall-Iżvilupp ta’ Taħriġ Professjonali għas-sena finanzjarja 2007
   (2009/655/KE)
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar il- kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2007, flimkien mat-tweġibiet taċ-Ċentru (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali (4), u b’mod partikulari l-Artikolu 12a tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
            
         
               —
            
            
               wara li kkunsidra l-Artikolu 71 u l-Anness V tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0177/2009),
            
         
               1.
            
            
               Jagħti l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2007;
            
         
               2.
            
            
               Jippreżenta l-kummenti tiegħu fir-riżoluzzjoni t’hawn taħt;
            
         
               3.
            
            
               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Professjonali, lill-Kunsill, lill-Kummissjoni u lill-Qorti tal-Awdituri, u li jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 278, 31.10.2008, p. 45.
   
      (2)  ĠU C 311, 5.12.2008, p. 130.
   
      (3)  ĠU L 248, 16.9.2002, p. 1.
   
      (4)  ĠU L 39, 13.2.1975, p. 1.
   
      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2007
   IL-PARLAMENT EWROPEW,
   
               —
            
            
               wara li kkunsidra l- kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar kontijiet annwali definittivi taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2007, flimkien mat-tweġibiet taċ-Ċentru (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali (4), u b’mod partikulari l-Artikolu 12a tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,
            
         
               —
            
            
               wara li kkunsidra l-Artikolu 71 u l-Anness V tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0177/2009),
            
         
               A.
            
            
               billi l-Qorti tal-Awdituri (QEA) ddikjarat li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min joqgħod fuqhom, u li t-tranżazzjonijiet bażiċi huma legali u regolari,
            
         
               B.
            
            
               billi fit-22 ta’ April 2008, il-Parlament ta l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2006 (6), u li fir-riżoluzzjoni tiegħu li takkumpanja d-deċiżjoni ta’ kwittanza inter alia ġibdet l-attenzjoni għall-osservazzjonijiet tal-QEA dwar il-proporzjon għoli ta’ carry-overs u kanċellazzjonijiet, in-nuqqas ta’ proċedura ta’ inventarju xierqa għall-identifikazzjoni, ir-reġistrazzjoni u l-kapitalizzazzjoni tal-assi, dokumentazzjoni mhux kompluta ta’ proċessi ta’ kontroll intern u problemi rigward proċedura ta’ akkwist waħda,
            
         
               1.
            
            
               Jifraħ lill-Ċentru għall-fatt li, b’differenza minn snin preċedenti, irċieva dikjarazzjoni pożittiva ta’ assigurazzjoni mill-QEA rigward is-sena finanzjarja 2007, mhux biss fir-rigward tal-kontijiet, imma wkoll fir-rigward tat-tranżazzjonijiet li dawn huma bbażati fuqhom;
            
         
               2.
            
            
               Jinnota l-osservazzjoni tal-QEA li l-objettivi u l-indikaturi tal-prestazzjoni sikwit ma kinux jistgħu jitkejlu, għalkemm il-programm ta’ ħidma taċ-Ċentru għall-2007 kellu lista ta’ objettivi speċifiċi għal kull attività u ta deskrizzjoni dettaljata tar-riżultati li kellhom jintlaħqu; jaqbel mal-QEA li għalhekk hija diffiċli l-evalwazzjoni tas-suċċessi;
            
         
               3.
            
            
               Jinnota li ċ-Ċentru qed jaħdem fuq formulazzjoni aktar preċiża ta’ objettivi u indikaturi tal-prestazzjoni, u li introduċa l-ibbaġitjar skont l-attività għas-sena finanzjarja 2008;
            
         
               4.
            
            
               Jappoġġa r-rakkomandazzjoni tal-QEA li ċ-Ċentru għandu jiddefinixxi objettivi preċiżi u, fl-ipprogrammar tiegħu, jistabbilixxi rabtiet ċari bejn l-objettivi u r-riżorsi baġitarji meħtieġa għall-kisba tagħhom;
            
         
               5.
            
            
               Jistenna li ċ-Ċentru jirrapporta dwar l-azzjoni ta’ segwitu speċifika li jkun ħa rigward ir-rakkomandazzjonijiet tal-QEA fir-rapport ta’ attività tiegħu għall-2008;
            
         
               6.
            
            
               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (7).
            
         
      (1)  ĠU C 278, 31.10.2008, p. 45.
   
      (2)  ĠU C 311, 5.12.2008, p. 130.
   
      (3)  ĠU L 248, 16.9.2002, p. 1.
   
      (4)  ĠU L 39, 13.2.1975, p. 1.
   
      (5)  ĠU L 357, 31.12.2002, p. 72.
   
      (6)  ĠU L 88, 31.3.2009, p. 109.
   
      (7)  Ara paġna 206 ta’ dan il-Ġurnal Uffiċjali.